Flettner Fl 265

**Flettner Fl 265** (Trečiojo Reicho aviacijos ministerijos indeksas 8-265, kuris 1942 m. taip pat buvo priskirtas ir nesukurtam sunkiojo naikintuvo prototipui Me 265) – eksperimentinis žvalgybinis bei paieškos ir gelbėjimo sraigtasparnis, XX a. ketvirtojo dešimetmečio pabaigoje sukurtas Vokietijos inžinieriaus Antono Fletnerio ().

## Konstrukcija ir gamyba
Sraigtasparnis buvo sukurtas 1938 m. su Trečiojo Reicho Karinio jūrų laivino (Kriegsmarine) parama. Sukurta konstrukcija buvo pirmoji, leidusi saugiai pereiti iš motorizuoto skrydžio į autorotaciją ir atgal, kas užtarnavo šiam sraigtasparniui saugiausio savo laikmečio orlaivio įvertinimą. Priešingai nei ankstesnis modelis Fl 185, modelis Fl 265 yra laikomas pirmuoju sinchropterio pavydžiu, kurį ore laikė du persidengiantys 12 m skersmens rotoriai, varomi 160 AG (119 kW) galios nosyje sumontuoto žvaigždinio variklio BMW-Bramo Sh 14 A. Pastarojo priekyje sumontuotas propeleris iš esmės buvo skirtas tik variklio aušinimui.

A. Fletneris 1938 m. vasario 13 d. užpatentavo persidengiančių rotorių konstrukciją. Tai tapo „Fl 265“ kūrimo pagrindu. Tų pačių metų gegužę Fletneris sulaukė pirmo užsakymo sukurti du prototipus, kurį netrukus Reicho aviacijos ministerija padidino iki šešių. Darbai vyko vadovaujant vyriausiajam konstruktoriui Emilui Arnoltui ir jo patarėjui Kurtui Hohenemseriui. Abu jie 1935 m. vasarį ir balandį perėjo iš bendrovės „Fieseler“. 1939 m. sausį buvo užbaigtas pirmasis prototipas „Fl 265 V1“ (gamyklinis numeris 1579) ir pradėti riedėjimo bandymai. Pirmasis bandomasis skrydis 20 cm aukštyje dar su saugos lynais buvo atliktas angare kovo 14 d. Tuo pat metu Vokietijos aviacijos bandymų institutas () Adlershofe aerodinaminiame vamzdyje atliko bandymus su 1:4 mastelio modeliu. Galiausiai 1939 m. gegužę pilotas Richardas Perlia atliko pirmąjį laisvą skrydį su „Fl 265“, kuriam buvo suteiktas civilinis registracijos numeris D–EFLV. Bandomojo skrydžio metu žuvo kitas pilotas-bandytojas.

1940 ir 1941 metais lengvajame kreiseryje „Köln“ buvo vykdomi „Flettner Fl 265“ bandymai; tam ant pabūklo bokšto B buvo įrengta nusileidimo platforma. „Flettner“ vyriausiasis pilotas bandytojas Ludwigas Hofmannas su „Fl 265 V4“ kelis kartus nusileido ir pakilo nuo šios platformos. Šie skrydžio manevrai buvo dalis demonstracijos, skirtos aukšto rango Reicho aviacijos ministerijos ir Karinio jūrų laivyno vadovybės karininkams, tarp jų – generalluftzeugmeisteriui Ernstui Udetui ir admirolui Otto Schniewindui. Aviacijos istorikas Steve’as Coatesas rašo: „Per tolesnius bandymus Hofmannas galėjo pademonstruoti „Fl 265“ potencialą jūrų gelbėjimo operacijose: guminės valtys buvo tempiamos į krantą, o manekenai – parskraidinami į sausumą.“ Po to admirolas Schniewindas paragino toliau vystyti „Fl 265“.

Viso buvo pagminti šeši straigtasparniai, daugumą kurių naudojo Liuftvafė, nors orlaivis oficialiai į tarnybą nebuvo priimtas. Serijinės gamybos buvo atsiskayta pajėgesnio varianto Flettner Fl 282 naudai.

## Operatoriai

; 

* *[[Liuftvafė|Luftwaffe]]*

## Techniniai duomenys (Fl 265)

**Bendrosios charakteristikos**
* **[[Įgula]]:** 1
* **Ilgis:** 6,16 m
* **Aukštis:** 2,82 m
* **[[Svoris]]:**
** **[[Tuščios transporto priemonės svoris|tuščio]]:** 838 kg
** **[[Maksimalus kilimo svoris|maksimalus kilimo]]:** 1 000 kg
* **Jėgainė:** 1 × 7 cilindrų oru aušinamas žvaigždinis variklis Bramo Sh.14A, išvystantus 119 kW (160 AG)
* **Pagrindinio rotoriaus diametras:** 2 × 12,3 m
* **Pagrindinio rotoriaus plotas:** 237,6 m2

**Skrydžio duomenys**

* **[[V greičiai|Maksimalus greitis]]:** 140 km/h (76 mazgai) jūros lygyje
* **Skrydžio nuotolis:** 300 km (160 jūrmylių)
* **[[Skrydžio lubos]]:** 4 100 m (kituose šaltiniuose – 3000 m.)

## Vaizdo medžiaga
* Flettner Fl 265 bandymų vaizdo įrašas

## Taip pat skaityti
* Flettner Fl 282
* Gyroplane Laboratoire
* Sikorsky R-4
* Kaman K-125

## Literatūra
* Coates, Steve: *Deutsche Hubschrauber 1930–1945.* Motorbuch Verlag, Stuttgart 2004, .
* von Gersdorff, Kyrill, Knobling, Kurt: *Hubschrauber und Tragschrauber. Entwicklungsgeschichte der deutschen Drehflügler von den Anfängen bis zu den internationalen Gemeinschaftsentwicklungen.* Bernard & Graefe Verlag, München 1982, .
* Green, William (2010). *Aircraft of the Third Reich*. Vol. 1 (1st ed.). London: Aerospace Publishing Limited. pp. 328–329. ISBN 978-1-900732-06-2.
* Gröner, Erich: *Die Deutschen Kriegsschiffe 1815–1945.* Band 1, Bernard & Graefe, Bonn 1998, .

* Nowarra, Heinz J.: *Die Deutsche Luftrüstung 1933–1945*, Bernard & Graefe Verlag, Koblenz 1993, ISBN 3-7637-5464-4.

## Išnašos